Мы махуэхэм
ШыщхьэуIум и 20, щэбэт
Псэущхьэ екIуэлIапIэншэхэм я дунейпсо махуэщ
Эстонием егъэлъапIэ СССР-м къыхэкIыу къэрал щхьэхуит щыхъуа махуэр. 1991 гъэм Эстоние Республикэр къэрал щхьэхуэ зэрыхъужам теухуа унафэ къищтащ абы и Совет Нэхъыщхьэм.
1721 гъэм Петергоф щаутIыпщащ иджы дуней псом щыцIэрыIуэ псыутх телъыджэхэр. А щIыпIэм уардэунэхэри псыутххэри зыхэт ансамбль щыухуэныр зи жэрдэмыр Пётр Езанэрт.
1915 гъэм дзэм къулыкъу щищIэну хыхьащ зи ныбжьыр илъэс пщыкIуий ирикъуа Жуков Георгий — иужькIэ дзэзешэ лъэщ, Совет Союзым и Маршал хъуар, Совет Союзым плIэнейрэ и ЛIыхъужь хъуауэ щытар.
1945 гъэм СССР-м ЗыхъумэжыныгъэмкIэ и къэрал комитетым и унафэкIэ къызэрагъэпэщащ ураныр къэгъэсэбэпыным елэжь гупым кIэлъыплъ, зи IуэхущIафэхэр яущэхуу щыта комитет хэха.
УФ-м щIыхь зиIэ и артисткэ, Мейкъуапэ щIыхь зиIэ и цIыху ЩхьэкIуэмыдэ Нуриет къыщалъхуа махуэщ.
КъБР-м и цIыхубэ артисткэ Ерчэн Казимэ къыщалъхуа махуэщ.
Режиссёр, сценарист, УФ-м и цIыхубэ артист Михалков-Кончаловский Андрей и ныбжьыр илъэс 79-рэ ирокъу.
Югославием и 4-нэ президенту щыта Милошевич Слободан къызэралъхурэ илъэс 75-рэ ирокъу.
Индием и премьер-министру щыта Ганди Раджив къызэралъхурэ илъэс 72-рэ ирокъу.
Хэхэс адыгэхэм я литературэр зыдж Чурей Дыжьын къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуа-
бэр махуэм градус 30 — 31-рэ, жэщым градус 19 — 22-рэ щыхъунущ.
ШыщхьэуIум и 21, тхьэмахуэ
УФ-м и Хьэуа флотым и махуэщ
1561 гъэм Урысейм и пащтыхь Грозный Иван щхьэгъусэу ишащ къэбэрдеипщ Идар Темрыкъуэ ипхъу Гуащэнэ (Марие).
1911 гъэм Луврым щIадыгъукIащ Леонардэ да Винчи и сурэт цIэрыIуэ «Джоконда» зыфIищар. А щIэпхъаджагъэр зылэжьар а музейм щылажьэ Перуджи Винченцэт. ИлъэситI дэкIа нэужьщ абы и лъэужь техьэу сурэтыр къыщагъуэтыжар, дыгъуакIуэри щагъэтIысар.
1923 гъэм СССР-м и Къэрал планыр къызэрагъэпэщащ.
1964 гъэм Къэбэрдей-Балъкъэрым и цIыхубзхэм я V съезд екIуэкIащ.
1991 гъэм ГКЧП-м къэралым къыщызэригъэпэща зэхъуэкIыныгъэхэмкIэ я мурадахэр къазэремыхъулIар наIуэ къэхъуащ, Совет Союзым властыр щызыубыдыну хущIэкъуахэр ягъэтIысащ.
Театрымрэ киномрэ я актрисэ, СССР-м и цIыхубэ артисткэ Артмане Вие къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 27 — 32-рэ, жэщым градус 18 — 21-рэ щыхъунущ.
ШыщхьэуIум и 22, блыщхьэ
Урысей Федерацэм и Къэрал ныпым и ма-хуэщ
1991 гъэм РСФСР-м и Совет Нэхъыщхьэм и зи мычэзу сессием унафэ къищтащ иджырей Урысейм и ныпыщIэр — плъыжь-щIыху-хужь плъыфэхэу зэгуэлъыр — къэралым и дамыгъэу къэлъытэным теухуауэ.
1864 гъэм къащтащ япэ Женевскэ конвенцэр — зауэ щекIуэкIкIэ гъэр, уIэгъэ хъухэм ятелъ гугъуехьхэр ящыгъэпсынщIэным, апхуэдэхэм цIыхугъэ якIэлъызехьэным хуэгъэпса хабзэхэр щыубзыхуа дэфтэрыр.
1880 гъэм Урысейм щыяпэу Санкт-Петербург щаутIыпщащ электрокъарукIэ лажьэ трамвайр.
1937 гъэм КIыщокъуэ Пщымахуэ дунейм ехыжащ.
1959 гъэм Тэрч къалэ щатащ налмэс Iэмэпсымэ-хэр къыщыщIагъэкI завод.
1990 гъэм Тыркумэн ССР-м и Совет Нэхъыщхьэм унафэ къищтащ къэрал щхьэхуэ зэрыхъум теухуауэ.
1990 гъэм япэу эфирым къихьащ «Эхо Москвы» радиостанцыр.
Экономикэ щIэныгъэхэм я доктор, КъБКъУ-м и профессор Къущхьэ Iэбу къызэралъхурэ илъэс 89-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 26 — 30, жэщым градус 18 — 21-рэ щыхъунущ.
